Zmluva zaevidovaná na SZĽH
dňa: .....

pod číslom: .....

**Zmluva o profesionálnom vykonávaní športu**

podľa § 35 a nasl. zákona č. 440/2015 Z. z. o športe a o zmene a doplnení niektorých zákonov
(ďalej len „Zákon o športe“)

**Článok I**

**Zmluvné strany**

Klub:

Sídlo:

Registrácia: ,

štatutárny orgán: meno, funkcia, trvalý pobyt

IČO:

DIČ:

IČ DPH:

Bank. spojenie:

Číslo účtu:

BIC:

IČ v IS športu:

(ďalej len „Klub“)

a

1. Meno a priezvisko:

Trvalý pobyt/Prechodný pobyt:

Dátum narodenia:

Rodné číslo:

Štátna príslušnosť:

Bankové spojenie:

Zdravotná poisťovňa:

(ďalej len „hráč“)

sa dohodli
na uzatvorení Zmluvy o profesionálnom vykonávaní športu (ďalej len „Zmluva“)
za nasledovných podmienok:

**Článok II**

**Základné podmienky Zmluvy**

1. Zmluva sa uzatvára na dobu určitú od [•] do [•].)
2. Druh športu, ktorý má športovec vykonávať: ľadový hokej•(ďalej len "šport”)
3. Mzda Športovca za výkon športu predstavuje [•] € (slovom: [•] eur). Ďalšie mzdové podmienky sú špecifikované v čl. V.
4. Používanie a zhodnocovanie osobnostných práv športovca je špecifikované v čl. VII.
5. Výmera dovolenky a spôsob jej čerpania je špecifikovaná v čl. VIII.
6. Hráč sa zaväzuje začať vykonávať šport pre Klub za podmienok uvedených v Zmluve dňa [•]
7. Zmluva nadobudne účinnosť dňa: [•].)
8. Obdobie trvania zmluvy sa skončí najneskôr dňa: [•].
9. Miestom pravidelného vykonávania športu je ........., miesto sídla / športoviska klubu.

**Článok III**

**Predmet Zmluvy**

Predmetom Zmluvy je záväzok Hráča odplatne a osobne vykonávať šport pre Klub za podmienok uvedených v Zmluve a záväzok Klubu poskytovať Hráčovi mzdu v súlade s podmienkami Zmluvy.

**Článok IV**

**Vykonávanie športu**

Vykonávanie športu Hráčom podľa Zmluvy zahŕňa:

1. výkon športu na športových súťažiach,
2. výkon športu v rámci tréningov, výcvikových táborov a športovej prípravy,
3. športové činnosti nevyhnuté pre udržiavanie športovej výkonnosti, psychickej a fyzickej kondície Hráča, vrátane rehabilitácie,
4. účasť na marketingových a komerčných podujatiach organizovaných Klubom alebo treťou osobou, ak Klub dal Hráčovi pokyn na účasť,

(ďalej len „vykonávanie športu“).

**Článok V**

**Mzda a mzdové podmienky**

1. Klub sa zaväzuje poskytovať Hráčovi za vykonávanie športu podľa Zmluvy mzdu vo výške podľa čl. I ods. 3.
2. Klub poskytuje Hráčovi nasledovné nepeňažné plnenia:
* strava
* pitný režim
* regenerácia
* ubytovanie
* doprava
* vzdelávanie v oblasti boja proti negatívnym javom v športe
* úrazové poistenie a poistenie liečebných nákladov
1. Okrem mzdy má hráč nárok na nasledujúce plnenia:
* náhrady podľa zákona č. 283/2002 Z. z. o cestovných náhradách v znení neskorších predpisov a internej smernice Klubu, ak hráč vykonáva šport na základe pokynu Klubu mimo obce, v ktorej sa nachádza pravidelné miesto vykonávania športu podľa čl. II ods. 9 Zmluvy
1. Ak hráč nemôže v čase, ktorý Klub určil na vykonávanie športu, vykonávať šport z dôvodu prekážky vo vykonávaní športu vzniknutej na strane Hráča, má nárok na náhradu mzdy v nasledovnom rozsahu: ......
2. Mzda sa poskytuje mesačne a je splatná pozadu za mesačné obdobie, a to najneskôr do 30. dňa nasledujúceho kalendárneho mesiaca.
3. Mzda sa vypláca bezhotovostným prevodom na bankový účet, ktorý písomne oznámil hráč Klubu. Mzda sa považuje za vyplatenú dňom pripísania mzdy na tento účet.
4. O vyúčtovaní mzdy Klub vydá Hráčovi doklad obsahujúci najmä údaje o jednotlivých zložkách mzdy, o jednotlivých plneniach poskytovaných v súvislosti s vykonávaním športu, o vykonaných zrážkach zo mzdy a o celkovej cene za vykonávanie športu, ktorá je ekvivalentná cene práce podľa § 130 ods. 5 zákona č. 311/2001 Z. z. Zákonník práce.
5. Hráč berie na vedomie, že
6. Klub počas obdobia od 01.01.2016 do 31.12.2018 nemá povinnosť uhrádzať zo mzdy Hráča poistné na sociálne poistenie podľa zákona č. 461/2003 Z. z. o sociálnom poistení v znení neskorších predpisov,
7. Klub počas obdobia, na ktoré sa zmluva uzatvára, nebude mesačne zrážať a odvádzať za Hráča zdravotné poistenie vo výške určenej podľa zákona č. 580/2004 Z. z. o zdravotnom poistení a o zmene a doplnení zákona č. [95/2002 Z. z.](https://www.slov-lex.sk/pravne-predpisy/SK/ZZ/2002/95/) o poisťovníctve a o zmene a doplnení niektorých zákonov v znení neskorších predpisov. Zdravotné poistenie si uhrádza Hráč ako samoplatiteľ.
8. Klub počas obdobia, na ktoré sa zmluva uzatvára, bude odvádzať preddavky na daň z príjmu Hráča podľa § 5 ods. 1 písm. m) zákona č. 595/2003 Z.z. o dani z príjmov a vystaví Hráčovi potvrdenie o úhrne zúčtovaných a vyplatených príjmov zo závislej činnosti a o zrazených preddavkoch na daň z týchto príjmov, o nedoplatku dane z nepeňažných zdaniteľných príjmov a o priznanom a vyplatenom daňovom bonuse od všetkých zamestnávateľov, ktorí sú platiteľmi dane.
9. Hráč sa na účely sociálneho poistenia nepovažuje za zamestnanca a Klub nie je úrazovo poistený v Sociálnej poisťovni. Klub zodpovedá za škodu vzniknutú poškodením zdravia alebo smrťou v dôsledku úrazu Hráča pri plnení pracovných úloh Hráča alebo v priamej súvislosti s nimi (ďalej len “pracovný úraz”). Úrazové poistenie Hráča v komerčnej poisťovni zabezpečuje Klub po dohode so športovcom, pričom poistné bude uhrádzať[[1]](#footnote-1)\*:

□ za Športovca Klub

□ Športovec sám.

1. Zmluvné strany sa dohodli, že hráč môže dostať odmenu vo výške, ktorá bude dohodnutá v dodatku k tejto zmluve.
2. Hráč berie na vedomie, že Klub nie je povinný ho nominovať na žiadne podujatie.

**Článok VI**

**Práva a povinnosti zmluvných strán**

1. Klub sa zaväzuje dodržiavať základné povinnosti podľa § 33 Zákona o športe, a to
2. zabezpečiť sústavnú prípravu Hráča na súťaž a účasť Hráča na súťaži pod vedením trénera s požadovanou odbornou spôsobilosťou,
3. vyplácať Hráčovi dohodnutú mzdu,
4. vytvárať vhodné podmienky na vykonávanie športu,
5. umožniť Hráčovi, ktorý je športovým reprezentantom, účasť na športovej reprezentácii,
6. zabezpečiť v súvislosti s vykonávaním športu zdravotnú starostlivosť, regeneráciu a oddych Hráča,
7. umožniť Hráčovi prípravu na povolanie, ak ide o žiaka strednej školy alebo študenta vysokej školy.
8. Klub sa ďalej zaväzuje
* zabezpečiť hráčovi počas účinnosti Zmluvy ubytovanie, stravu, dopravu na miesto podujatia, potrebnú zdravotnú starostlivosť,
* uzavrieť v prospech hráča na náklady klubu úrazové poistenie pre prípad úrazu hráča, ak ho vyšle mimo územia Slovenskej republiky,
* poskytnúť hráčovi na vykonávanie športu športový výstroj a športové oblečenie, ktoré hráč po skončení podujatia Klubu vráti
1. Hráč sa zaväzuje dodržiavať základné povinnosti podľa § 32 Zákona o športe, a to
2. zúčastňovať sa na súťažiach a podujatiach určených Klubom; na základe poverenia Klubu sa aktívne zúčastňovať tréningov, výcvikových táborov, súťaží a iných športových činností,
3. vyvinúť v súťaži úsilie potrebné na dosiahnutie najlepšieho športového výkonu a najlepšieho športového výsledku,
4. pripravovať sa sústavne na súťaž podľa pokynov Klubu,
5. nezúčastňovať sa osobne ani prostredníctvom tretej osoby na stávkovej hre v športe, ktorý vykonáva,
6. dodržiavať životosprávu v rozsahu dohodnutom s Klubom,
7. dodržiavať predpisy Klubu, s ktorými ho Klub riadne oboznámil ako aj predpisy SZĽH, ktoré sú uvedené na webovom sídle SZĽH www.hockeyslovakia.sk
8. oboznámiť sa a riadiť sa predpismi Klubu, SZĽH a pravidlami ľadového hokeja,
9. dodržiavať pokyny trénerov a členov realizačného tímu; to neplatí, ak ide o pokyn, ktorý je v rozpore so všeobecne záväzným právnym predpisom alebo dobrými mravmi alebo jeho splnenie bezprostredne a vážne ohrozuje život alebo zdravie hráča alebo inej osoby,
10. nevykonávať nebezpečné činnosti bez predchádzajúceho písomného súhlasu Klubu,
11. chrániť majetok Klubu, ktorý mu bol zverený, pred jeho stratou alebo poškodením a vrátiť po skončení účinnosti Zmluvy zverený majetok Klubu,
12. oznámiť bezodkladne Klubu zranenie, ochorenie alebo stratu zdravotnej spôsobilosti na vykonávanie športu,
13. absolvovať lekárske ošetrenie alebo iný zdravotný výkon po konzultácii s Klubom, ak nejde o neodkladnú zdravotnú starostlivosť
14. absolvovať lekársku prehliadku, lekárske ošetrenie alebo iný zdravotný výkon na základe pokynu Klubu,
15. zdržať sa konania, ktoré by mohlo poškodiť dobré meno Klubu, ak zákon o športe alebo osobitný predpis (napr. § 340 zákona č. 300/2005 Z. z. Trestný zákon, zákon č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov) neustanovuje inak.
16. Hráč sa ďalej zaväzuje
* udržiavať sa v optimálnej psychickej a fyzickej kondícii po celý čas vykonávania športu a vykonávať šport riadne a včas,
* rešpektovať organizačné, metodické a taktické pokyny Klubu, potreby mediálnej politiky Klubu
* poskytnúť Klubu všetky informácie a doklady vzťahujúce sa k úlohe a potrebné na vykonávanie športu,
1. Klub sa zaväzuje zabezpečiť Hráčovi zdravotnú starostlivosť, vrátane rehabilitácie, prostredníctvom zväzového lekára a maséra.
2. Klub sa zaväzuje prostredníctvom klubového lekára viesť elektronickú/písomnú evidenciu zdravotných záznamov o zraneniach Hráča, vrátane zranení počas reprezentačných zrazov za súčasného rešpektovania lekárskeho tajomstva.
3. Ak hráč nesúhlasí s lekárskym posudkom klubového lekára o jeho zdravotnej spôsobilosti na vykonávanie športu, hráč má právo požiadať Klub o iný posudok, ktorý bude vypracovaný iným športovým lekárom. Ak sa takto vypracované lekárske posudky vzájomne líšia, Klub a hráč sú oprávnení požiadať o vypracovanie tretieho posudku nezávislým športovým lekárom vybraným na základe dohody zo zoznamu športových lekárov vedenom Zväzom. Klub a hráč sa zaväzujú rešpektovať a dodržiavať závery z tretieho lekárskeho posudku. Ak sa klub a hráč nedohodnú na športovom lekárovi, ktorý má vypracovať v poradí tretí lekársky posudok, rozhodne o jeho výbere komisia zriadená ad hoc alebo pracovná skupina Zväzu.
4. Akúkoľvek zmenu vnútorných predpisov klubu, na ktorých dodržiavanie sa hráč Zmluvou zaviazal, je lôib povinný bez zbytočného odkladu preukázateľne oznámiť Hráčovi. Do času, kým zmena vnútorného predpisu nebola Hráčovi oznámená, hráč nie je zmenou vnútorného predpisu viazaný.
5. Klub sa zaväzuje pri plnení Zmluvy postupovať spôsobom súladným so zákazom diskriminácie a vytvoriť Hráčovi podmienky pri plnení Zmluvy, ktoré mu umožnia a nebudú brániť pri uplatňovaní jeho ľudských práv a slobôd, najmä ho nebude žiadnym spôsobom postihovať ani uplatňovať voči nemu iné sankcie za uplatnenie slobody prejavu.
6. Klub a Hráč sa zaväzujú, že budú konať proti rasizmu a inému diskriminačnému konaniu v športe a sami sa zdržia takého konania, ktoré by mohlo byť takto vnímané.
7. Klub týmto Hráčovi garantuje, že ak sa hráč rozhodne pokračovať v príprave na povolanie, KLUB sa zaväzuje poskytnúť mu súčinnosť pri jeho vzdelávaní a zdržať sa konania, ktoré by ohrozilo vzdelávania Hráča.

**Článok VII**

**Podmienky používania a zhodnocovania osobnostných práv Hráča**

1. Hráč poskytuje klubu privolenie na používanie osobnostných práv hráča v rozsahu podľa § 11 a nasl. Občianskeho zákonníka, najmä na vyhotovovanie, použitie a šírenie mena Hráča, prejavov osobnej povahy Hráča, podobizne, obrazových snímok, obrazových a zvukových záznamov, ktoré sa týkajú jeho osoby alebo zachytávajú prejavy osobnej povahy, najmä v spojitosti s vykonávaním športu, účasti na podujatí organizovanom klubom alebo treťou osobou, a to samostatne alebo ako súčasť družstva klubu.
2. Hráč súhlasí, že klub je oprávnený previesť právo podľa odseku 1 na tretiu osobu s tým, že oprávnenie klubu nie je týmto prevodom dotknuté.
3. Klub sa zaväzuje používať a zhodnocovať osobnostné práva Hráča za účelom informovania verejnosti o činnosti klubu, zviditeľnenia klubu a súťaže, v ktorej sa zúčastňuje, a v rámci komerčných aktivít Klubu.
4. Klub je povinný zabezpečiť, aby používanie osobnostných práv Hráča, najmä vyhotovovanie, použitie a šírenie podobizne Hráča, jeho obrazových snímok a obrazových a zvukových záznamov nebolo v rozpore s oprávnenými záujmami Hráča, neznižovalo jeho dôstojnosť ani iným spôsobom ho neznevažovalo v spoločnosti.
5. Hráč poskytuje privolenie podľa odseku 1 a súhlas podľa odseku 2 bezodplatne bez teritoriálneho a časového obmedzenia a bez nároku na akékoľvek plnenie, ktoré Klub získa v spojitosti s použitím osobnostných práv Hráča, najmä s vyhotovovaním, používaním a šírením jeho podobizne, obrazových snímok a obrazových a zvukových záznamom podľa tohto článku.
6. Oprávnenie, ktoré získal Klub podľa odseku 1 tohto článku zmluvy je Klub oprávnený vykonávať samostatne alebo prostredníctvom tretej osoby; rovnako je aj oprávnený získané oprávnenie postúpiť s tým, že jeho vlastné oprávnenie nie je postúpením dotknuté

**Článok VIII**

**Dovolenka**

1. Hráč má nárok na dovolenku za kalendárny rok v rozsahu 20 kalendárnych dní. Za každý mesiac trvania zmluvného vzťahu má hráč nárok na 1/12 dovolenky za kalendárny rok.
2. Hráč čerpá dovolenku na základe určenia Klubu. Termín čerpania dovolenky musí byť vopred dohodnutý a je možné ju čerpať iba počas prestávok v súťaži, ktorej sa družstvo Klubu zúčastňuje, ak sa zmluvné strany nehodnú inak. Na čerpanie dovolenky sa aplikujú ustanovenia § 44 Zákona o športe.

**Článok IX**

**Sankcie**

1. Zmluvné strany sa dohodli, že Klub má nárok na zaplatenie peňažnej náhrady v sume, ktorá je súčinom aktuálnej mzdy Hráča podľa Zmluvy a dĺžky výpovednej lehoty, ak hráč nezotrvá v Klube počas plynutia výpovednej lehoty podľa čl. X ods. 2.
2. Klub má nárok na zaplatenie pokút a na výkon sankcií ustanovených vo vnútorných predpisoch Klubu, s ktorými bol Hráč pred uzatvorením Zmluvy oboznámený, vrátane neskorších zmien týchto predpisov, v prípade, že hráč preukázateľne porušil povinnosť, na ktorej dodržiavanie sa Zmluvou zaviazal.
3. Zmluvná strana, ktorá spôsobí škodu, zodpovedá za ňu primerane podľa ustanovení § 185 až 188, § 191 až 198 Zákonníka práce o zodpovednosti za škodu.

**Článok X
Skončenie zmluvného vzťahu**

1. Zmluvný vzťah založený Zmluvou zaniká:
2. uplynutím obdobia, na ktoré bola uzavretá,
3. smrťou Hráča alebo jeho vyhlásením za mŕtveho,
4. zánikom Klubu bez právneho nástupcu.
5. Zmluvný vzťah založený Zmluvou možno skončiť
6. dohodou,
7. výpoveďou alebo
8. okamžitým skončením.
9. Ak sa Klub a Hráč dohodnú na skončení zmluvného vzťahu založeného Zmluvou, skončí sa dňom uvedeným v dohode ako deň skončenia zmluvného vzťahu, ktorý nesmie byť skorší, ako je deň nadobudnutia účinnosti dohody o skončení zmluvného vzťahu. Dohoda o skončení zmluvného vzťahu založeného Zmluvou sa uzatvára písomne. V dohode sa uvedú aj dôvody skončenia zmluvného vzťahu, ak o to Hráč požiada.
10. Výpoveď musí byť písomná a doručená druhej zmluvnej strane. Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom. Dôvod výpovede nemožno dodatočne meniť. Výpoveď, ktorá bola doručená druhej zmluvnej strane, možno odvolať len s jej súhlasom. Odvolanie výpovede a súhlas s jej odvolaním musí mať písomnú formu.
11. Klub je oprávnený vypovedať Zmluvu, ak
12. Hráč dlhodobo nespĺňa zdravotnú spôsobilosť na vykonávanie športu podľa Zmluvy; strata zdravotnej spôsobilosti sa preukazuje lekárskym posudkom, podľa ktorého Hráč nesmie dlhodobo vykonávať šport podľa Zmluvy,
13. Hráč porušil základnú povinnosť podľa čl. VI ods. 3 písm. e) až n) a súčasne bol v posledných šiestich mesiacoch v súvislosti s porušením základnej povinnosti Hráča písomne upozornený na možnosť výpovede,
14. Klub alebo jeho časť sa zrušuje,
15. u Hráča sú dôvody, pre ktoré by s ním Klub mohol okamžite skončiť Zmluvu.
16. Hráč je oprávnený vypovedať Zmluvu, ak
17. Klub porušil základnú povinnosť podľa čl. VI ods. 1 písm. a), c) alebo d),
18. Klub neumožnil Hráčovi vykonávanie športu podľa Zmluvy viac ako dva po sebe nasledujúce mesiace,
19. Klub neumožnil Hráčovi v súťažnom období účasť na viac ako 10 % súťaží za Klub napriek tomu, že bol na účasť v súťaži zdravotne spôsobilý.
20. Ak je daná výpoveď, zmluvný vzťah založený Zmluvou sa skončí uplynutím výpovednej lehoty. Výpovedná lehota je jeden mesiac, ak predpisy SZĽH neurčujú dlhšiu výpovednú lehotu. Výpovedná lehota začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.
21. Klub je oprávnený okamžite skončiť zmluvný vzťah založený Zmluvou, ak Hráč
22. porušil základnú povinnosť podľa čl. VI ods. 1 písm. a) až d),
23. zúčastnil sa bez súhlasu Klubu na súťaži za inú športovú organizáciu,
24. porušil závažne športové pravidlá, predpisy alebo rozhodnutie Klubu,
25. porušil zákaz dopingu,
26. manipuloval priebeh alebo výsledok súťaže alebo neoznámil manipuláciu priebehu alebo výsledku súťaže športovej organizácii poverenej riadením súťaže alebo orgánom činným v trestnom konaní alebo
27. bol odsúdený na nepodmienečný trest odňatia slobody.
28. Hráč je oprávnený okamžite skončiť zmluvný vzťah založený Zmluvou, ak
29. Klub neposkytol najmenej za tri jednotlivé mesiace počas obdobia trvania Zmluvy riadne a včas Hráčovi mzdu podľa Zmluvy, napriek predchádzajúcemu písomnému upozorneniu zo strany Hráča,
30. Klub porušil závažne vo vzťahu k Hráčovi športové pravidlá, predpisy alebo rozhodnutia SZĽH alebo všeobecne záväzné právne predpisy alebo
31. Hráč dlhodobo stratil zdravotnú spôsobilosť na vykonávanie športu podľa Zmluvy alebo ak ďalšie vykonávanie športu vážne ohrozuje život alebo zdravie Hráča; strata zdravotnej spôsobilosti sa preukazuje lekárskym posudkom, podľa ktorého Hráč nesmie dlhodobo vykonávať šport podľa Zmluvy.
32. Okamžité skončenie zmluvného vzťahu založeného Zmluvou musí byť písomné a doručené druhej zmluvnej strane. Okamžité skončenie zmluvného vzťahu založeného Zmluvou musí obsahovať dôvod okamžitého skončenia. Dôvod okamžitého skončenia sa musí skutkovo vymedziť tak, aby ho nebolo možné zameniť s iným dôvodom. Dôvod nemožno dodatočne meniť. hráč alebo klub môže okamžite skončiť zmluvný vzťah založený Zmluvou v lehote jedného mesiaca odo dňa, keď sa o dôvode na okamžité skončenie Hráč alebo Klub dozvedeli.

**Článok XI**

**Povinnosť zachovávať mlčanlivosť**

1. Hráč sa zaväzuje zachovávať mlčanlivosť o všetkých skutočnostiach a informáciách, ktoré sa dozvedel pri plnení Zmluvy a z charakteru ktorých vyplýva, že je v záujme Klubu, aby tieto skutočnosti a informácie zostali utajené a neboli dostupné tretím osobám,
Táto povinnosť neplatí, ak
2. tieto informácie si z dôvodu verejného záujmu vyžaduje na základe právneho predpisu štátny orgán alebo súd,
3. boli poskytnuté osobám, ktoré majú zákonom uloženú povinnosť zachovávať mlčanlivosť, napríklad advokát, daňový poradca a pod.,
4. boli informácie poskytnuté SZĽH, na účely evidencie zmlúv, prestupových a registračných vzťahov,
5. Klub udelil súhlas so zverejnením týchto informácií.
6. Hráč je vždy povinný písomne informovať Klub, a to aj po skončení Zmluvy, o požiadavke štátneho orgánu alebo súdu na zverejnenie skutočnosti alebo informácie, na ktoré sa vzťahuje povinnosť zachovávať mlčanlivosť, s uvedením dôvodu, pokiaľ mu to právne predpisy umožnia.
7. Hráč sa zaväzuje nevyužívať informácie, ktoré podliehajú povinnosti mlčanlivosti, s cieľom zaistiť pre seba alebo tretie osoby prospech, ktorý by inak nebol dosiahnuteľný a rozširovať o Klube alebo jeho činnosti údaje, ktoré by mu mohli spôsobiť ujmu.

**Článok XII**

**Ochrana osobných údajov**

1. Hráč udeľuje súhlas na spracúvanie, vrátane zverejnenia, nasledovných osobných údajov: meno a priezvisko, titul, dátum narodenia, miesto narodenia, adresa trvalého alebo obdobného pobytu, rodné číslo, zdravotná poisťovňa, rodinný stav, zdravotný stav, číslo bankového účtu, číslo identifikačného preukazu, emailová adresa, telefónne číslo, registračné číslo Hráča, mzda a iné plnenia poskytované na základe Zmluvy, údaje o predchádzajúcich pôsobiskách Hráča a štatistické údaje týkajúce sa vykonávania športu a všetky údaje potrebné podľa tejto zmluvy. Hráč udeľuje Klubu súhlas na spracúvanie aj ďalších osobných údajov, ktorých spracúvanie je nevyhnuté pre účely plnenia práv a povinností zmluvných strán vyplývajúcich zo všeobecne záväzných právnych predpisov.
2. Zároveň hráč dáva súhlas, aby Klub poskytol jeho osobné údaje tretej osobe, najmä SZĽH, príslušnej poisťovni, s ktorou má klub uzavretú zmluvu o poistení liečebných nákladov alebo úrazovom poistení, a to na účely spracovania jeho osobných údajov v informačnom systéme poisťovateľa v súvislosti s dojednaným poistením a so sprístupnením týchto údajov tretím osobám v súvislosti so správou poistenia, likvidáciou poistných udalostí a zaistením. Hráč je oprávnený tento súhlas odvolať s tým, že účinky odvolania nastanú okamihom doručenia oznámenia o odvolaní súhlasu Hráča alebo okamihom vysporiadania všetkých záväzkov vyplývajúcich z poistnej zmluvy, podľa toho, ktorý okamih nastane neskôr.
3. Klub sa zaväzuje pri spracúvaní osobných údajov postupovať v súlade so zákonom č. 122/2013 Z. z. o ochrane osobných údajov.
4. Klub je oprávnený spracúvať osobné údaje Hráča za účelom zabezpečenia plnenia práv a povinností Klubu vyplývajúcich zo Zmluvy, plnenia práv a povinností zmluvných strán vyplývajúcich zo všeobecne záväzných právnych predpisov, za účelom vedenia evidencie a na účely marketingu a komerčných aktivít Klubu.
5. Klub sa zaväzuje zverejňovať osobné údaje o Hráčovi primeraným spôsobom a v primeranom rozsahu, pokiaľ takéto zverejnenie má spojitosť s vykonávaním športu Hráčom podľa Zmluvy.

**Článok XIII**

**Rozhodovanie sporov**

1. Zmluvné strany uznávajú právomoc a príslušnosť stálemu rozhodcovskému súdu [•] so sídlom [•] , IČO: [•] (ďalej len „SRS“) a dohodli sa, že prípadné spory vyplývajúce z tejto Zmluvy alebo súvisiacich s touto Zmluvou, vrátane nárokov vyplývajúcich z tejto Zmluvy alebo s touto Zmluvou súvisiacich, spory o mimozmluvné nároky, spory o platnosť, výklad a zánik tejto Zmluvy, ktoré nebude možné ukončiť dohodou zmluvných strán, predložia na rozhodnutie v rozhodcovskom konaní podľa Rokovacieho poriadku a Štatútu SRS.

*Pozn. V prípade, že Športovec nesúhlasí so zahrnutím rozhodcovskej doložky do zmluvy, uvedie sa:*

1. Zmluvné strany sa dohodli na tom, že prípadné spory vyplývajúce zo Zmluvy alebo súvisiace so Zmluvou, vrátane nárokov vyplývajúcich zo Zmluvy alebo so Zmluvou súvisiacich, spory o platnosť, výklad a zánik Zmluvy, ktoré nebude možné ukončiť dohodou, budú v súlade s predpismi Zväzu prednostne riešiť pred orgánmi Zväzu na riešenie sporov.
2. Zmluvné strany sa dohodli na tom, že ak nedôjde k vyriešeniu sporu postupom podľa odseku 1, príslušný pre rozhodovanie sporov je všeobecný súd.

**Článok XIV**

**Záverečné ustanovenia**

1. Ak v Zmluve nie je dohodnuté inak, zmluvné strany sa dohodli, že písomné oznámenia zasielajú na adresu sídla Klubu zapísanú v registri .......... a na adresu miesta trvalého pobytu/prechodného pobytu Hráča. Písomnosť je doručená dňom, v ktorom ju druhá zmluvná strana prevezme, pričom účinky doručenia má aj odmietnutie prevzatia zásielky alebo vrátanie zásielky z dôvodu, že adresát je neznámy. Doporučené zásielky a zásielky určené do vlastných rúk, pokiaľ neboli adresátom prevzaté, sa považujú za doručené vrátením nedoručenej zásielky odosielateľovi.
2. Práva a povinnosti Zmluvou neupravené sa riadia príslušnými ustanoveniami Zákona o športe, Zákonníka práce, predpismi občianskeho práva a inými všeobecne záväznými právnymi predpismi Slovenskej republiky, vnútornými predpismi Klubu a SZĽH, s ktorými bol Hráč riadne oboznámený.
3. Zmluvu možno meniť alebo dopĺňať na základe dohody zmluvných strán vo forme písomného dodatku označeného príslušným poradovým číslom a podpísaného obomi zmluvnými stranami.
4. Ak niektoré z ustanovení Zmluvy je alebo sa stane neplatným alebo neúčinným, nedotýka sa to ostatných ustanovení Zmluvy, ktoré zostávajú platné a účinné v rozsahu, v ktorom neodporujú a nie sú v rozpore s neplatnými alebo neúčinnými časťami Zmluvy. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
5. Zmluvné strany sa dohodli, že za rozhodné právo pre právny vzťah medzi Hráčom a Klubom založený Zmluvou sa určuje právo Slovenskej republiky.
6. Zmluva bola vyhotovená v slovenskom jazyku.
7. Zmluva je vyhotovená v dvoch rovnopisoch, z ktorých jeden rovnopis je určený pre Klub, jeden rovnopis je určený pre Hráča; zmluva sa registruje a archivuje v registri zmlúv vedenom SZĽH.
8. Zmluvné strany si Zmluvu prečítali, uzatvorili ju slobodne, vážne, určite a zrozumiteľne, jej obsahu a jednotlivým ustanoveniam porozumeli, neuzatvorili ju za nápadne nevýhodných podmienok a na znak súhlasu s jej znením ju podpísali.

|  |  |  |
| --- | --- | --- |
| V [•] dňa [•]  |  | V [•] dňa [•]  |
| Štatutárny orgán klubuklub |  | hráč*Meno a priezvisko* |

1. \* vyberte vhodnú možnosť [↑](#footnote-ref-1)